ร้านเป็ดย่างเจ้าดัง เจ้าเก่าแก่ที่สุดของย่านบางรักนี้เลย กับร้านที่มีชื่อว่า “ประจักษ์เป็ดย่าง” ค่ะ เพราะได้ยินมาว่าร้านนี้เค้าเปิดมาไม่ต่ำกว่า 100 ปีเห็นจะได้และนะ เรียกได้ว่าก่อตั้งมาตั้งแต่รุ่นคุณทวดเลยก็ว่าได้ค่ะ สำหรับที่ตั้งร้านตั้งอยู่ตรงข้ามกับโรบินสันบางรัก (ถ.เจริญกรุง) หาไม่ยากค่ะ หากขับรถมาก็สามารถขับเข้าไปจอดในห้างโรบินสันได้เลยค่ะ สำหรับตัวร้านและบรรยากาศร้าน เป็นร้านแบบตึกแถวดูเก่าแก่ แต่ก็มีแอร์ไว้บริการนะจ๊ะ ไม่ธรรมดาค่ะ  ส่วนเมนูของที่นี่ มีทั้ง ข้าวหมูกรอบ ข้าวหน้าเป็ด ข้าวหมูแดง ข้าวกุนเชียง ข้าวซี่โครงหมู เกี๊ยวหมูแดง เกี๊ยวเป็ด เกี๊ยวกุ้งหมูกรอบ หรือจะเป็นพวกบะหมี่ก็มีเช่นกัน หลากหลายดีอยู่ค่ะ แต่วันนี้เราขอนำเสนอเป็น “ข้าวหน้าเป็ด” จานละ 50 บาทค่ะ เป็ดเค้าเนื้อนุ่มกำลังดี  อร่อยเลยอะ ส่วนน้ำราดก็แบบเข้มข้นเยิ้มๆ รสชาติถูกใจ สมกับเป็นร้านในตำนานจริงๆ ค่ะ  หากใครอยากมาลิ้มลองร้านเปิดตั้งแต่ประมาณ 7 โมงถึงประมาณ 2 ทุ่มครึ่งนะคะ ^^